cyanic-selkie/wikianc huggingface dataset:
Urraka Diaz Harokoa
Bizitza
Diego II.a Lopez eta Toda Perez Azagrakoa gurasoak izan zituen. Ama Petri Ruiz Azagrakoa Lizarra eta Albarracíngo jaunaren alaba izan zen eta aita, berriz, Haro leinuaren buruzagia eta Bizkaiko jauna.
1217an bere familiaren arerio nagusia zen Lara leinuaren buruzagia ezkondu zuen, Alvaro Nuñez Larakoa hain zuzen ere. Ezkontzak ez zuen luzaroan iraun senarra hurrengo urteko Uclesko guduan hil baitzen.
Alargundu eta Lope I.a Diaz Harokoa bere aitonak eratutako Cañasko monasterioan sartu zen, non 1231n jada abadesa zen. Gero, hainbat dohaintzetan agertu zen.
Bere santutasunaren ospea jada XV. mendean zabaldurik zegoen eta egun dohatsua da.
2023ko Emakumezkoen Munduko Futbol Txapelketako A taldea
2023ko Emakumezkoen Munduko Futbol Txapelketako A taldea 2023ko uztailaren 20tik 30era bitarte jokatuko da. Taldean Zeelanda Berria, Filipinak, Suitzako eta Norvegia daude. Lehen bi taldeak igaroko dira 2023ko Emakumezkoen Munduko Futbol Txapelketako kanporaketa fasera.
Emaitzak
2023ko Emakumezkoen Munduko Futbol Txapelketako kanporaketa fasean lehenengo biak sailkatuko dira:
Partidak
Ordutegiak Zeelanda Berriko Ordu Estandarraren arabera dira(UTC+12). .
Zeelanda Berria vs Norvegia
<section begin=A1 /><section end=A1 />
Zeelanda Berria vs Filipinak
<section begin=A3 /><section end=A3 />
Suitza vs Norvegia
<section begin=A4 /><section end=A4 />
Suitza vs Zeelanda Berria
<section begin=A5 /><section end=A5 />
Norvegia vs Filipinak
<section begin=A6 /><section end=A6 />
Běstvina
Běstvina Txekiar Errepublikako udalerri bat da. 527 biztanle ditu eta 14,07 kilometro koadroko azalera. Chrudim barrutian dago.
Przecław udalerria
Przecław Poloniako Behe Karpatoetako voivoderriko landa-hiri udalerri bat da, Mielec barrutian kokatuta. 134,19 km²ko azalera du eta 2017ko datuen arabera 11833 biztanle zituen.
Běstvina
Historia
Udalerriaren lehen aipamen idatzia 1137 urtean egin zen.
Adenomus kelaartii
Adenomus kelaartii Adenomus generoko animalia da. Anfibioen barruko Bufonidae familian sailkatuta dago, Anura ordenan.
Nyx
Nyx Choreutidae familiako tximeleta genero bat da. Bere espezie tipoa Nyx puyaphaga da.
Il Divo
Il Divo, opera eta musika klasikoa pop eta beste genero batzuekin uztartzen dituen musika taldea da.
Taldearen ahotsak gizonen laukotea osatzen dute: Suitzako Urs Bühler tenorea, Espainiako Carlos Marín †, AEBtako David Miller tenorea eta Sébastien Izambard frantziar tenorea.
Wutai mendia
Wutai mendia (bost goi ordokien mendia) (txineraz: 五台山; Pinyineraz: Wǔtái Shān), Qingliang Shan izenaz ere ezaguna, Txinako Shanxi probintzian dagoen txinatar budismoaren lau mendi sakratuetako bat da. Wutai mendia izenarekin UNESCOk Gizateriaren Ondare zerrendan gehitu zuen 2009an.
AlphaGo
AlphaGo Google DeepMind-ek sortutako adimen artifizialeko programa bat da, Go mahai-jokora jolasteko diseinatua. 2015eko urrian, abantailarik gabe eta 19x19ko ohol batean Go jokalari profesional bat garaitu zuen lehen makina bihurtu zen. Fan Hui jokalariaren aurka egin zituen 5 partiduetatik 3 irabazi zituen, aipatzekoa da beste partidu informal batzuetan ere irabaztea lortu zuela. 2016an munduko jokalaririk onenetako baten aurka jolastu zuen, Lee Sedol 9. mailakoaren aurka. 2016ko martxoan jokalari honen aurka egin zuen partidu bat irabaztea lortu zuen. Hala, Remi Coulom sailkapen ez-ofizialean, AlphaGo munduko bigarren Go jokalaririk onena bezala agertu zen. Lee Sedol jokalaria garaitzearen ondorioz, adimen artifizialeko programa hau 9-dan (maila) izendapena aitortu zion Baduk Korear Elkarteak.
AlphaGoren jolasteko era
"Eskuineko irudietan ikus daitezke partiduaren mugimenduak."AlphaGo (beltzez) Fan Huiren (txuriz) aurka, egin zuten 4. partidua (2015eko urriaren 8), AlphaGo programak irabazi zuen aurkariak bertan behera utzi baizuen jokoa.
Apistops caloundra
Apistops caloundra Apistops generoko animalia da. Arrainen barruko Actinopterygii klasean sailkatzen da, Apistidae familian.
José Cabrera
Espainian krimen eta hilketei buruzko telebista saio eta irratsaioetako partaide edo esataria izateagatik ezagun egin da, psikiatriari buruzko iritziak emanez, tartean Cuatro kateko Cuarto milenio saioan.
Bezděčí u Trnávky
Bezděčí u Trnávky Txekiar Errepublikako udalerri bat da. 202 biztanle ditu eta 7 kilometro koadroko azalera. Svitavyko barrutian dago.
Lapurdi plaza (Tolosa)
Lapurdi plaza Gipuzkoako Tolosa udalerrian dagoen plaza bat da. Tolosako Alde Zaharreko iparraldeko muturrean dago, Oria ibaia eta Arrameleko zubiaren alboan dago, Belate kalea eta Rondilla kalearen hasieraren artean hedatzen da.
2007an eraikitzen hasi zen eta 2010eko urriaren 9an inauguratu zen. 4.000 metro karratuko oinplanoa du, eta 221 ibilgailuentzako lurrazpiko aparkalekua du, 117 auzotarrentzat eta 104 gainerako erabiltzaileentzat.
Bezděčí u Trnávky
Historia
Udalerriaren lehen aipamen idatzia 1258 urtean egin zen.
Ángel Arroyo
Ángel Arroyo Lanchas (El Barraco, 1956ko abuztuaren 2a), espainiar txirrindulari ohia da.
San Martin baseliza (Viana)
San Martin baseliza Nafarroa Garaiko Viana herrian dagoen XII. mendeko baseliza katolikoa da. Erromaniko estilokoa da. San Martin Tourskoari eskainita dago. Donejakueko frantses bidean dago.
Kokapena
Valdebarón eta Longar erreken arteko terraza batean dago eraikia. Jatorriz egun desagertuta dagoen San Martin Tidon herrixkaren eliza izan zen. Vianatik kilometro eta erdira dago.
Historia
Kronologikoki, elizaren eraikitzea erromanizazio garaian kokatu da. Espezialista batzuen ustez, aurretik erromatar tenplu bat egon zitekeen inguruan. 1027an Antso III.a Garzeitz Nagusiak eliza Iruñeko katedralari eman zion. 1044an, beste errege batek, Gartzea III.a Santxitz Naiarakoa, Errioxako San Julian monasterioari Tidon, Aras eta Arat itzultzeko hitza eman zuen. Dena dela, nahiz eta zaharragoa izan, elizaren datazioa 1134an kokatu izan da, bertan ikus daitekeen idazkunaren ondorioz: "S MARTI..N / ORA PRO N…IS /.134", egungo idazkeraz "Sancte Martine ora pro nobis 1134".
Eliza bi garaietan eraiki zen: XII. mendean lehenengoa, XIII. mendean bigarrena. Harri batzuek erromatar jatorria dute. XX. mendearen erdialdean baseliza erabat hondatua zegoen. Horregatik, 2010. urtean baselizan zenbait konpoketa egin ziren eta orduan ere erromatar aztarna batzuk agertu ziren: zeramikak, III. mendeko Gordiano enperadorearen garaiko zilarrezko txanpon bat, teselak...
Baselizaren ezaugarriak
Erromaniko estiloko baseliza txiki hau harri zizelkatuaz egina dago. Bere oinplanoa bi zati laukidunez antolatua dago. Erromaniko garaiko aztarna bakarra absidea da; bertan erdi puntuko arkua ikus daiteke.
Gizateriaren ondarea
2015ean, Unescok Donejakue Bidea zabaltzea onartu zuen, Frantses Bidea eta Iparraldeko Bidea onartuz. Espainiako gobernuan, orduan, Retrospective Inventory - Associated Components dokumentua prestatu eta bidali zuen; bertan San Martin baseliza 424 zebakiarekin agertzen da.
Phaeoses
Phaeoses Tineidae familiako tximeleta genero bat da. Bere espezie tipoa Phaeoses sabinella da.
Biraketa-gainazal
Biraketa-gainazala edo  Biraketa-azala lerro zuzen edo kurba bat (sortzailea) ardatz baten inguruan, biraketa-ardatza deiturikoa, biratzean sortzen den euklidestar espazioko gainazala da. Biraketa-gainazalak dira esfera, paraboloidea, hiperboloidea, konoa (oinarria kontuan hartu gabe), zilindroa (oinarriak kontuan hartu gabe), torua... Horrelako gainazal baten azalera integrazioz kalkula daiteke.
Cat Hobaiter
Catherine Hobaiter primatologo britainiarra da, Ugandako basoetako txinpantzeen jokabide soziala aztertzen duena.
Bizitza
Erresuma Batuan jaio bazen ere haurtzaroan Libanon bizi izan zen eta oraindik haurra zela Erresuma Batura itzuli zen. Edinburgoko Unibertsitatean Biologia ikasketak egin zituen eta St Andrews Unibertsitatean egin zuen doktoretza 2011n.
St Andrews unibertsitatean 2013an plaza finkoa eskuratu zuen baina denboraldi luzeak egiten ditu Ugandan. Budongo Erreserbako babuinoak aztertzen hasi zen baina berehala ekin zion gorilak eta batez ere txinpantzeak ikertzeari.
2016an Nazioareko Primatologia Elkarteko lehendakari orde izendatu zuten. BBC Radio 4 kateko haainbat programatan agertu da; The Life Scientific (2018) eta The Infinite Monkey Cage (2020) esate baterako.
Ikerketak
1990. hamarkadatik gizakiarekin egotera ohiturik dagoen Spnso txinpatze taldearekin egin zuen lan bereziki. Primate handiek naturan elkar komunikatzeko darabilten keinuak ikertzen ditu Cat Hobaiterrek. Hauek erabiltzen dituzten 80 keinu zerrendatu eta deskrbatu ditu. Keinu hauetako batzuk gizakiok ere erraz ulertzen ditugu. Basatiagoa den Waibira txinpantze taldea ere ikertzen du, talde bien arteko konparaketak egin ahal izateko.
Ikerketaren helburua giza komunikazioaren eboluzioa aztertzea bada ere, nahiko zaila da loturak aurkitzea. Baina giza haurrek egiten dituzten keinuekin alderatu daitezke txinpantzeek egiten dituztenak.
Egindako grabaketek erakutsi dituzte bestelako aurkikuntzak ere, esate baterako ur edateko baliatzen dituzten tresna berriak.
Donostiako harresiak
Donostiako harresiak antzina Gipuzkoako Donostia hiria babesten zuten harresiak ziren, hots, gaur egungo Donostiako Parte Zaharra babesten zuten. 1863an eraitsiak izan ziren, halere gaur egun bere aztarnak Boulevard lurpeko aparkalekuan ikusgai daude eta batez ere, nahiz eta nahiko eraldaturik egon, Parte Zaharra portutik banatzen duen harresian ere.
Gaur eguneraino iritsi diren beste aztarna ttiki batzuk Lasala plazatxoan dagoen lehoia eta Santa Maria basilikan gordetzen den gurutzefika dira, biak ala biak behinola Donostiako sarrera nagusia zen Lurreko Atean zeudenak.
Historia
Nahiz eta historiaurrean jada giza kokapenak egon eta Erdi Aroan gaur egun Antiguo auzoa dagoen lekuan monasterio bat egon, Donostiaren fundazio ofiziala 1180an Antso VI.a Nafarroakoaren eskutik etorri zen, errege honek udalerriko biztanleei sorrera foru bat eman zien, data haietarako jada Urgull mendipean nagusiki gaskoiez populatutako kokapen bat bazegoelarik.
Ordudanik, Antso VII.a Nafarroakoak eraikitako defentsa behatoki edo atalaia bat ere bazegoen. Lehenbiziko gotorleku hau oinplano laukizuzeneko harkaitz gaineko gaztelu bat litzateke, lau dorre angular eta Ohorezko Dorre batez osatua.
Urgull izena gaskoierazko Hercull edo Hergull hitzetik eratorria omen da, bere esanahia Herkulear litzatekelarik, mendi honek eskeintzen zuen babez boteretsua zela eta, edota beharbada XVIII. mendean erabili ohi zen Orgullo ("Harrotasun") izenetik letorke.
Jatorria dena dela ere, mendiak biztanleak itsasotik babesten zituen eta denbora igaro hala eraiki ziren gotorlekuak hiriaren inguruan eratzen joan ziren.
1200an, udalerriari Forua eman eta hogei urtetara bakarrik, Donostia Gaztelako Koroaren jabetzara iragan zen, honek Alfontso VIII.a Gaztelakoak udalerriaren izaera denetsiboa berrindartu amos gazteluaren inguruko erakuntza lanei ekitea ekarri zuen.
Ondorengo agintariek gotorlekuak mantendu eta harresiak kontserbatuz jarraitu zuten. Harresi honek Urgull mendian finkatutako lauki bat osatzen zuen, harginlan arruntez eta kanpoaldera jotzen zuten zazpi atez osatua. Urgull mendiaren gainaldea Mota gaztelua edo Urgullgo gaztelua eta El Macho izeneko harresi batez babestutako dorre semizirkular bat zeuden.
Baina Errege-erregina Katolikoen erregealdian zehar udalerriaren gotortze lanek garrantzia hartu zuten. Ordutik aurrera eta hurrengo mendeetan zehar gaur egun arte iraun duten berreraikitze eta eraikin berriak eraiki ziren.
Hiriak jasaten zituen erasoen aurrean, harresiak berrindartu eta mendeetan zehar Urgull mendiaren gainean altxatzen zen gaztelua zaharberritu zen. Garai hartan, etorkizunean udalerriaren hedatzea ahalbideratzen zuen harresi berri bat altxatu zen.
Hiriaren defentsa izaera honek Karlos V.a Espainiakoaren erregealdian ere mantendu zen, errege hau Donostian egon zenean udalerriaren gotortze lanetan gastuei jaramonik ez egiteko agindu zuelarik, nahiz eta harresiaren berrindartze eta zaharberritze lanek biztanleriaren hamarrenen zati handiena xahutu. XVI. mendean Donostia hiria Frantziaren Giltza ezizenez ezagutzen zen, Frantziako Erresumarekin izandako gerretan zehar balio estrategiko eta militar handia bereganatu zuelarik. Honek berarekin bat gotorleku garrantzitsuen eraikuntza ekarri zuen, itsasgizonen eta merkatarien udalerria kokaleku militar bilakatuz.
1515an Pedro Navarro kapitainaren zuzendaritzapean hegoaldeko zatiaren eraikuntza lanei ekin zitzaien, honi Donostiako Hiri Berria izena jarri zitzaiolarik, ziur aski, Navarroren eskutik, Labeetako eta Amezketako Kuboak eraiki ere ziren.
1546 Villaturiel-ek mendiaren zatia harresia igoz itxitzea proposatu zuen, modu honetan hiria eta gaztelua elkartu eta multzo bat osatuz.
Frantziako Erresumaren aurrean sortutako politika defentsiboak berak Filipe II.a Espainiakoa gotorlekuak berrindartzeko asmoz espainiar gorteko arkitekto nagusia zen Tiburzio Spannocchi italiarari Pirinioetan zehar Bidasoa ibaian hasi eta Euskal Herritik Kataluniara zihoan defentsa proiektu bat gauzatzeko agindua eman zion.
Espanochik Donostiarako zuen proiektua Urgull mendian gaztelua itxiz ziudadela bat eraikitzea zen, handik hiria babesteko goregi zegoen eta hiritarrak babesik gabe uzten zituen defentsa beherantz jeitsiz.
Helburu horrekin, gaur egungo Donostiako portutik San Telmoko plataformara zihoan Errezel bat altxatzeko asmoa zuen, honela aurretik hasitako itxidura amaitzeko asmoz, baina arazo ekonomikoen ondorioz proiektua amaitzeke gelditu eta harresia Santa Teresaren komentua arte iritsi zen.
Ingeniari, agintari, bizilagun, elijioso eta Donostiako Udalaren arteko eztabaidak egon ziren, Urgull mendia edota Hiriko defentsa berrindartzeko egokieraz, honela proiektua burutu gabe urteak igaro ziren, aldiz zenbait bastioi eraiki ziren. Bienbitartean, gaztelua abandonatua gelditu zen, 1688an tximist batek suntsitu eta Hércules Torrelli italiar arkitektoari berreraikitze lanetarako deitu zitzaiolarik. 1691an proiektua burutzeko nahiko babesik ez zuela eta, hiritik alde egin zuen.
1719an frantziar gudarosteek hiria erasotu ondoren bertako gotorlekuen defentsa gaitasun eza agerian gelditu zen, hortaz Torrelliren proiektuari jarraikiz zaharberritze eta berrindartze lanak gauzatu ziren.
XVIII. mendearen amaieran jazotako beste hainbat erasoen ondoren, eta batez ere 1813ko Donostiako setioaren ondoren, gotorleku berri baten beharrik ez zegoela argi gelditu zen, onena eraistea zela erabaki zen, azkenean, 1863an Donostiako harresia behin betiko erautsi zelarik, honela Donostiako Zabalguneari ekinez. 1863ko maiatzaren 5ean, Donostia inguratzen zuten harresiak eraisten hasi ziren. Donostiar asko eraisketa lanak ikustera hurbildu zen, abesbatza batek Jose Ramon Santesteban konpositoreak espresuki sortutako pieza abesten zuen bitartean. Plaza Zaharra hor zegoen, harresiaren oinean, Kale Nagusitik hasi eta San Geronimo kalea hartuz, egun oraindik arkuak dituzten bi eraikinekin osatua.
Eraiste horren ondorioz hiria defentsarik gabe gelditu zen, hortaz Urgull mendiaen gainaldean gotorleku bat eraikitzea erabaki zen, harekin batera baita bolborategiak, goardia taldeak, biltegiak, militarrentzako bizilekuak, etab. Halere, lasterrera gotorleku sistema hauek garai berrien aurrean zaharkituak gelditu ziren eta XX. mendean hustuak eta betiko abandonatuak gelditu ziren.
Aldi berean, herri koxkorra zena hiri izatera igarotzen hasi zen, harresietatik kanpora hiria zeuden ehunka baserri pixkana eraitsiz eta etxebizitzarekin negozioa egiteko hiri-ereduaren oinarriak orduan jarri zituzten etxejabeek eta agintariek.
Przedbórz udalerria
Przedbórz Poloniako Lodzeko voivoderriko landa-hiri udalerri bat da, Radomsko barrutian kokatuta. 189,7 km²ko azalera du eta 2017ko datuen arabera 7263 biztanle zituen.
Mozkor
Mozkorra edo hordia alkoholdun edariak neurri handian hartzeagatik pertsona batengan sortzen den asaldura-egoera da, besteak beste mugimendu baldarrak, euforia eta erasokortasuna eragin ditzakeena. Ondorio fisikoak ere ekar ditzake, hala nola biharamuna, goralarri edo buruko mina; muturreko egoeretan delirium tremens sindromea ere ekar dezake. Gizarte zenbaitetan, mozkorra jai, parranda edo ongi pasatzearekin lotzen da baina adikzioa, auto istripuak eta bestelako gizarte arazo larriak ere ekartzen ditu; horrela, mozkorrak maiztasun handiz harrapatzen dituen pertsona, bere osasunerako ondorio larriak eraginez, alkoholismoa pairatzen duela esaten da.
Go jokalarien sailkapena
Go jokalarien sailkapena burutzeko, betidanik kyū (級）eta dan（段) teknikak erabili izan dira (biek ere '' maila" adierazi nahi dute).
Txinan, Japonian eta Korean Go jokalari profesional zen afizionatuak sailkatzeko bi maila ezberdin erabiltzen dira: behe mailakoak (kyū) eta goi mailakoak (dan). Azkeneko sailkapen mailako jokalariak Go txapelketeta profesionaletara aurkezten dira eta horietatik batzuk, Go jokotik bizi dira. Kyū mailaren barnean beste hainbat azpimaila daude, zehazki, 30 kyū-ko jokalariak maila baxuenekoak dira eta 1 kyū-ko jokalariak mailarik altuenekoak. Dan sailkapeneko jokalarietan ordea, 1 dan-eko jokalariak mailarik baxuenekoak dira eta 9 dan-ekoak mailarik altuenekoak. Beraz, 1 kyū-ko jokalari bat mailaz igotzen denean, 1-dan-eko jokalari bilakatzen da.
Txinan ordea ez dira afizionatuak profesionaletatik bereizten, bertan sistema ireki bat dago martxan, hau da, edozein jokalarik hartu dezake parte txapelketetan eta beraz, edozeinek irabazi ditzake sariak ere. Japonian ordea, Goaren akademiak jokalari profesionalak afizionatuetatik bereizten ditu.
NGC 6479
NGC 6479 galaxia bat da, Draco konstelazioan. Lewis A. Swiftek aurkitu zuen n.
Afrixalus aureus
Afrixalus aureus Afrixalus generoko animalia da. Anfibioen barruko Hyperoliidae familian sailkatuta dago, Anura ordenan.
3930 Vasilev
3930 Vasilev asteroide baten izena da. urriaren 25ean aurkitu zuen L. V. Zhuravleva-ek Nauchnij Behatokitik.
Izendapena
Hasiera batean asteroideak 1982 UV izena zeraman. Ondoren Konstantin Alekseievitx Vasilev omentzeko izena eman zitzaion.
Orbitaren ezaugarriak
3930 Vasilev asteroidearen orbitak batezbeste 2,489 UAko distantzia du Eguzkiarekiko. Hurbilketa maximoa 2,39 distantziara egiten du eta hurruntze maximoa 2,588 distantziara. Eszentrikotasuna 0,04 da, eta makurdura orbitala 2,09ºkoa da.
Ezaugarri fisikoak
Magnitude absolutoa 13.7 da.
The Poseidon Adventure
The Poseidon Adventure honako esanahiak izan ditzake:
Kingsbury (Texas)
Kingsbury Ameriketako Estatu Batuetako erroldak esleitutako leku bat da. Guadalupe konderrian kokatuta dago, Texas estatuan. biztanle ditu, kilometro koadroko azaleran banatuta.
Bezděz
Bezděz Txekiar Errepublikako udalerri bat da. 357 biztanle ditu eta 23,72 kilometro koadroko azalera. Česká Lípa barrutian dago.
Historia
Udalerriaren lehen aipamen idatzia 1264 urtean egin zen.
Mediana de Voltoya
Mediana de Voltoya Ávilako udalerria da.
2009ko urtarrilaren 1eko erroldaren arabera 109 biztanle zituen.
Sikorsky Aircraft
Sikorsky Aircraft estatubatuar enpresa aeronautikoa da, Igor Sikorskik 1923an sortua. Lehen United Technologies Corporation (UTC) enpresakoa bazen, 2015eko azaroan Lockheed Martinek erosi zuen.
Tai mendia
Tai mendia (txineraz: 泰山; Pinyineraz: Tài Shān) Txinako Shandong probintzian, Tai'an hirian, dagoen Txinako mendi sakratuetako bat da. Tai mendia izenarekin UNESCOk Gizateriaren Ondare zerrendan gehitu zuen 1987an.
Apistus carinatus
Apistus carinatus Apistus generoko animalia da. Arrainen barruko Actinopterygii klasean sailkatzen da, Apistidae familian.
Nazioarteko Zuzenbide Institutua
Nazioarteko Zuzenbide Institutua (Institut de Droit International) nazioarteko zuzenbidea garatu eta ikertzeko erakunde pribatu bat da. Sortzailea Gustave Rolin-Jaequemyns belgikarra izan zen eta 10 jurista bildu zituen 1873ko irailaren 8an. 1874an lehenengo bilera egin zen Genevan, Suitza, eta bertan du bere egoitza gaur egun arte.
Institutuak bi urtean behin kongresuak egiten ditu Nazioarteko Zuzenbidea ikertu ahal izateko eta aldaketa proposamenak egiten dituzte arazoak topatuz gero nonbaiten. Bere gomendioak normalean giza eskubideen ingurukoak dira eta horregatik 1904an Bakearen Nobel Saria eman zioten.
Calgary
Auzoak
2010ean Calgary hiriak 196 auzo eta 41 industrialde zituen.
Hiri senidetuak
Calgary ondorengo hiriekin senidetuta dago:
Ahate Iturria (Gasteiz)
5 metro inguruko altuera du eta hormigoizkoa da. Beheko aldean ur txorrota dauka, goiko aldean bi beltxarga daude, ura edaten.
Ahateak ala beltxargak
Iturriaren goiko aldean dauden animaliak ez dira ahate ak, jende askok hala deitzen dien arren, beltxarga k baizik.
Kokapena
Gaur egun Alde Zaharrean dago, Ahate Iturri plazatxoa n hain zuzen ere. Hala ere aurretik hainbat lekutan izan da: Hasieran oraingo tokian egon zen, baina XIX. mendearen amaieratik 1923ra arte Ortiz de Zarate eta Florida kaleek bat egiten duten plazatxoan izan zen, baina gasolindegia eraiki zuten eta lekuz aldatu behar izan zuten. 1926an San Frantzisko kalean jarri zuten, hainbat protesta izan ziren. 1943an hasierako tokira eramatea erabaki zuten eta hor jarraitzen du ordutik.
Polezhaevaita-(Ce)
Polezhaevaita-(Ce) haluro motako minerala da.
Ezaugarriak
Polezhaevaita-(Ce) haluro mineralaren formula kimikoa hau da:. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3 da.
Kunar probintzia
Kunar (Paxtueraz: کونړ ) Afganistango 34 probintzietako bat da, herrialdearen ipar-ekialdean dagoena. 4.942 km²-ko azalera du eta 2009ko estimazioaren arabera 407.800 biztanle zituen. Hiriburua Asadabad da.
Rainbow Warrior
Rainbow Warrior (Ostadar Borrokalaria, batzuetan Rainbow Warrior I oker izendatua) arraste-ontzia izan zen, Greenpeace erakundearen bandera-ontzia zena.
1955an Aberdeenen eraikia, hasieran britainiar gobernuak ikerketak egiteko erabili zuen Sir William Hardy izenpean. 1978an Greenpeacek erosi eta bere manifestazioetan erabili zuen. 1985eko uztailaren 10ean, Mururoa uhartean Frantziaren saio nuklearren aurka protestatzen ari zela, kroskoan Frantziako zerbitzu sekretuek eragindako leherketa zela medio, itsasontzia hondoratzeaz gain, Fernando Pereira argazkilaria hil zuten.
Greenpeacek, bere omenez, Rainbow Warrior bataiatu zituen bere bandera-ontziak: Rainbow Warrior II eta Rainbow Warrior III.
Zuehl (Texas)
Zuehl Ameriketako Estatu Batuetako erroldak esleitutako leku bat da. Guadalupe konderrian kokatuta dago, Texas estatuan. biztanle ditu, kilometro koadroko azaleran banatuta.
Bezkov
Bezkov Txekiar Errepublikako udalerri bat da. 205 biztanle ditu eta 5,62 kilometro koadroko azalera. Znojmoko barrutian dago.
Historia
Udalerriaren lehen aipamen idatzia 1252 urtean egin zen.
Ubane Uzin
Ubane Uzin Argarate (Soraluze, 1969) kulturgintzako eragile euskalduna da. Gaztelupeko Hotsak diskoetxe-argitaletxeko sortzaile eta arduradunetako bat da, Jose Felix Azkarate Xarrarekin batera.
Tabernari gisa hasi zen lanean, lehenbizi gaztetxe batean, baina gero taberna propioarekin, Gaztelupe izenekoan. Taberna horretan ekin zioten argitaldari musikala sortzeko ideiari.
3931 Batten
3931 Batten asteroide baten izena da. martxoaren 1ean aurkitu zuen E. Bowell-ek Anderson Mesa Behatokitik.
Izendapena
Hasiera batean asteroideak 1984 EN izena zeraman. Ondoren Alan H. Batten omentzeko izena eman zitzaion.
Orbitaren ezaugarriak
3931 Batten asteroidearen orbitak batezbeste 3,111 UAko distantzia du Eguzkiarekiko. Hurbilketa maximoa 2,795 distantziara egiten du eta hurruntze maximoa 3,426 distantziara. Eszentrikotasuna 0,101 da, eta makurdura orbitala 24,78ºkoa da.
Ezaugarri fisikoak
Magnitude absolutoa 11.3 da.
Przedecz udalerria
Przedecz Poloniako Polonia Handiko voivoderriko landa-hiri udalerri bat da, Koło barrutian kokatuta. 76,45 km²ko azalera du eta 2017ko datuen arabera 4236 biztanle zituen.
Buñuel
Buñuel ([buɲu.el]) Nafarroako hegoaldean dagoen udalerria da. Nafarroako hiriburutik 114 kilometrora dago eta. urtean 0 biztanle zituen.
Inguru naturala eta kokapena
Buñuelek Fustiñanarekin egiten du muga iparraldean, Bardearekin ekialdean, Cortesekin hegoaldean, eta Ribaforadarekin mendebaldean.
Klima eta landaredia
Buñuelgo klima, Ebroko depresioaren klima mediterraneo-kontinentala da. Urteko batez besteko balioak honakoak dira: prezipitazioak 350-400mm, urteroko egun euritsuak 50-60, tenperatura 15 gradukoa. Euriak urriak dira, eta batez ere udaberrian eta udazkenean jausten dira, udak oso lehorrak izaten dira.
Haizerik ohikoena iparreko ziertzoa da eta aldaketa termikoak handiak dira tenperatura maximo eta minimoen artean. Jatorrizko landaredi mediterraneoa ia erabat galdu da gaur egun gizakiaren eragina dela eta.
Estazio meteorologikoa
Buñuelen, itsasoaren mailatik 244 metrora, Nafarroako gobernuak 1958an jarritako estazio meteorologikoa dago.
Sorrera eta Erdi Aroa
Buñuelgo herriaren historiako lehen aztarnak neolito garaikoak dira. Kristo aurreko 4.500 eta 5.000 urteen arteko txabolak aurkitu dira Bardeatik hurbil. Mende batzuk geroago, erromatarren garaian, herrixka bat izan zen bertan, gaur egungo Buñuelgo herrigunetik gertu, La Fontaza gunean. Zoritxarrez, herrixka hori erabat galdurik dago gaur egun. Familia bakar batzuk bizi ziren La Fontaza herrian, Ebro ibaiaren eskuinaldean, eta Tuteraraino iristen zen "La Legio VII" izeneko galtzada erromatar baten ondoan.
Gaur egungo Buñuelen kokagunea Erdi Aroan ezarri zen, Errekonkistako frontearen eremuan. Alfontso I.a Borrokalaria erregeak XII. mendean sortu zuen Buñuel, Erriberako beste udalerri asko bezala. Herria Jerusalengo San Joanen ordenaren aginduz sortu zen XII. mendearen amaiera eta XIII. mendearen hasiera bitartean, eta herriari buruzko lehen dokumentu idatzia 1261. urtekoa da. Gaur egun galduriko Andre Mariaren eliza eraiki zen, eta San Anton kofradia ere sortu zen, eta santu horren omenez baseliza bat altxatu zen. Horrez gain, Ebro ibaia gurutzatzeko txalupa bat jarri zen.
1252an, Cabanillasen bizi ziren herriko ordena bereko kideekin batera, Nafarroako erregearen baimena jaso zuten Ebro ibaiaren ubidea Buñuel udalerriraino eramateko, gaur egun, "Tausteko ubidea" izenaz ezagutua. 1351. urtean Buñuelgo kontzejuak 93 biztanle zituen, eta horietatik 20 nobleziako kideak ziren, 67 nekazariak, eta 6 abadeak. Herria XII. mendean sortu zenez, ez zegoen biztanle musulman edo judurik, eta horrela, Buñuelgo lehen biztanleak frankoak izan ziren. XV. mendean Buñuelen herri-lurrak Fustiñana eta Ribaforadaraino heltzen ziren iparraldean Carratuterako zelaia jarraituz, hegoaldean, bestalde, Corteseraino heltzen ziren La Dehesako muga jarraituz, Ginestar izeneko gunetik.
XV. mendetik XVI. mendera
XV. mendearen amaierako lehorte amaigabearen eraginez, herriko biztanleria asko murriztu zen, eta 1496. urtean herrian 30 biztanle baino ez ziren bizi. Gauzak horrela, Buñuelgo kontzejua, biztanleria erakarri nahian, herri-lur haietako asko eskaini zizkien erreinuko edo Nafarroako erreinutik kanpora etor zitezkeen nekazariei. Horretarako kontzeju berria eraiki zen, eta berau arduratu zen kokaleku berrietako biztanleez. XVI. mendean behin Nafarroako erresuma Gaztelak konkistatzean, liskar ugari sortu zen uraren kontrola zela eta Tutera eta Tausteko herriekin.
1529. urtean Carlos I.a erregeak, Ebro ibaiaren ubidea handitzeko baimena eman zion Tausteko udalerriari. Horrez gain, Tutera eta Zaragoza elkartuko zituen ubide berri baten eraikuntza planteatu, zen Ubide Inperiala izenez ezagutua. Herri-lan horiek guztiek Buñuelgo biztanleen haserrea piztu zuten. Baina ubide berriek nekazaritzan eragindako hobekuntzek, haserrea gutxitu zuten eta azkenik gauzak bere onera itzuli ziren.
Buñuelek zuen Bardeako larreak eta zura erabiltzeko pribilegioa. Halaxe baieztatu zuen 1541eko agiri batek, Bardeako 600 hektarea nahi moduan erabiltzeko eskubidea emanez. Eskubide horrek indarrean dirau gaur egun ere.
XVII. mendetik aurrera
Tausteko ubidea eta Ubide inperialaren eraikuntzarekin batera, aldaketa nabarmena gertatu zen herriko nekazaritzan. Pixkanaka, lehorteko laborantza alde batera utzi, eta ureztatze laborantza zabaldu zen. Biztanleria pixkanaka haziz joan zen, inguruko herrietatik etorritako biztanleak zirela eta. Horrela, 1840. urtean 811 biztanle baziren, hogei urte beranduago, kopuru hori 1.300 biztanlera igo zen.
XIX. mendea gatazkatsua izan zen Buñuelen, Nafarroa guztian bezalaxe. Napoleon Bonaparteren ejertzitoak Tuterako setioa burutzen zuen bitartean, ejertzito frantsesak konkistaturiko udalerrietako alkateak euren agindutara jartzera behartu zituzten Buñuelgo alkatea barne. Egoera hori 1808tik 1810ra luzatu zen. 1821tik hasita Espainiako gobernuak eginiko konstituzioa onartzen ez zutela eta hainbat biztanle matxinatu egin ziren "Gerra Errealista" izenekoa eraginez. Buñueletik gertu La Colomako gudua gertatu zen, eta guztira 14 hildako izan ziren. Ondorengo Gerra karlistak eragin apala izan zuen herrian, nahiz eta herritar askok, Nafarroako iparralderagoko eskualdetan gertaturiko borroketan parte hartu zuten.
XIX. mendearen azken erdian, iparraldeko burdinbidearen eraikuntza burutu zen, 1861. urtean inauguratuz eta herrigunetik lau kilometrora geltoki bat zabalduz. Geltoki hau urrunerako bidaietarako eta posta zerbitzurako erabili zen gehienbat. Horrez gain, XX. mendean herria eta tren geltokiaren arteko autobus eta taxi zerbitzua ezarri zen.
XX. mendea
XX. mendearen hasierarako, industria iraultza hasia zen, eta 1900. urtean, lehen aldiz, Buñuelgo kaleetan argindarrez zebiltzan argiak jarri ziren, eta apur bat beranduago etxebizitzetan ere. 1910. urtean Buñuelek 2.021 zituen eta 1936an 3.088 biztanle. Urte hartan, Buñuelen biztanleri maximoa lortu zen. 1924. urtean neska eta mutilentzako eskola berria eraiki zen, 1924ko San Anton egunean inauguratu zelarik. Horrez gain, 1927an Guardia Zibilaren kuartela zabaldu zen. 1934ean bestalde Victoria-Alfontso ubidearen lanak amaitu zituzten, gaur egun Lodosako ubide izenaz ezagutua.
Gerra zibilean 52 pertsona hil zituzten frankistek herrian, Buñuelgo alkatea barne. Horrez gain herritar askok, gatazka zibilean parte hartu zuten. 1950. urtetik hasita, etxebizitza berriak eraiki behar izan zituzten, eta herrigunea zabaldu. Horrela, 1957. urtean San Antonio etxebizitza taldea inauguratu zen, guztira familiabakarreko 46 etxebizitza eman zirelarik. Lau urte beranduago, 1961ean Frantzisko Xabierren etxebizitza taldea entregatu zen, guztira 120 etxebizitza eskainiz.
1967an, ur-korrontearen instalazioa burutu zen, eta ur-zikinen hoditeria ezarri zen herriko etxebizitza gehienetan, betiere Moncayoko Uren Mankomunitatearen barnean. 1970eko hamarkadan eskola berria eraiki zen, lehen aldiz neskak eta mutilak nahastuz. Eskola XX. mendearen amaieran zaharberritu zen, kirola praktikatzeko azpiegiturak hobetuz. Buñuelek 2.500 biztanle ingururekin hasi zuen XXI. mendea.
Ekonomia
Buñuelgo iharduera ekonomiko nagusiak nekazaritza eta industria dira. Herriko lurren gehiengoa laborantza lurrak dira. Dena den, 1960ko hamarkadatik aurrera, industriaren garapena dela eta, azpiegitura berriak eraiki behar dira, Corquero izeneko industrialdea esaterako. Industrialde honetan nekazaritza eta abeltzaintzako produktuen transformazioaren inguruko industriak garatu dira.
Lur ureztagarriak, laborantza lur moduan erroldaturiko lurren %99 dira, Deustia, Inperial eta Lodosako ubidearen urei esker. Fruta-arbolen azalera oso txikia da, hamaika hektarea baino ez, sagarrondo eta madariondoak batez ere.
Bardea
Horrez gain, Erdi Aroan, Buñuelek, Fustiñana, Tutera, Cortes, Cabanillas, Zarrakaztelu, Melida, Kaparroso, Alesbes, Cadreita, Valtierra, Arguedas, Santakara, Martzilla, Faltzes, Azkoien, Funes, Milagro, Corella, Olibako monasterioa, eta Erronkariko ibarra eta Zaraitzuko ibarrekin batera, Nafarroako Bardeako elkartea osatu zuen, Bardeako lur amankomunak nekazaritzarako erabiltzeko asmoarekin.
Demografia
XX. mendearen lehen erdialdean Buñuelgo populazioa nabarmen hazi zen, eta 2.900 biztanle inguru izatera iritsi zen (mende hasieran 1.572 zituen). Mendearen bigarren erdialdean, berriz, beheranzko joera izan zuen eta 2.300 ingururen bueltan geratu zen mende amaierarako.
2008ko erroldaren arabera, Espainiaz kanpoko 192 etorkin bizi ziren herrian, biztanleriaren % 8,09 (Nafarroako batezbestekoaren azpitik).
Udal hauteskundeak
Buñuelgo alkatea UPN alderdiko Santiago Mayayo Txueka atera zen 2007ko udal hauteskundeetan. Udaleko hamaika zinegotzietatik sei lortu zituen Nafarroako Herriaren Batasunak eta hortaz gehiengo osoa. PSNk (3) eta Agrupación Ciudadana por Buñuel (ACPB, 2) delakoak ere ordezkaritza lortu zuten. Baliogabeko botoak 16 izan ziren (emandako guztien %0,93) eta 19 boto zuri izan ziren (botoen %1,11). Abstentzioa %11,58koa izan zen.
2011n zerrenda hauek aurkeztu ziren: UPN (6 zinegotzi eta alkatetza Joaquín Portolésentzat), PSN (3), Gonzalo Martínez alkate-ohiaren ACPB (2) eta PP (0).
Udaletxea
Udaletxeari buruzko lehen dokumentu idatzia XVIII. mendekoa da, fatxada eta teilatuan 1748an egindako konponketa bat dela eta. Udaletxeak gaur egun duen itxura 1932an egindako berrikuntza lanen ondorio da. Eraikinak hiru solairu dauzka, eta arku txikiez osatutako ataria. Eraikuntzak erabilera anitzak dauzka, eta udal bulegoez gain, posta bulegoa eta udaleko langileen etxebizitzak daude bertan. Udala alkatea eta hamar zinegotzik osatzen dute.
Azpiegitura eta garraioak
Condaren Tutera eta Zaragoza bitarteko autobus lineak lau zerbitzu dauzka eguneko. Ibilbidea, honakoa da:
Euskara
Nafarroako gobernuak onartutako Euskararen Foru Legearen arabera Buñuel eremu ez-euskalduneko udalerria da, eta hori dela eta, hizkuntza ofizial bakarra gaztelania da. 2001eko erroldaren arabera, herritarren %0,26k zekien euskaraz hitz egiten.
Andre Mariaren eliza
Buñuelgo jatorrizko Andre Mariaren eliza XII. mendean sortu zuen Jerusalemgo San Joanen ordenak. Elizak XIX. mendera arte iraun zuen zutik, baina eraikinaren egoera txarra zela eta, behera botatzea erabaki zuten. Eliza berria 1855. urtean hasi ziren eraikitzen, baina Mendizabalen desamortizazio legea zela eta, 1871era arte, berandutu egin zen eraikitze lanak amaitzea.
Santa Ana eliza
Estilo gotiko-errenazentistan eraikitako eliza da. Nabe bakarra dauka eta aurrealdea pentagono itxurakoa. Eliza Erdi Aroko jatorria duen arren, gaur egungo itxura XVI. mendean egindako zaharberritze lanen ondorio da. Ondorengo mendeetan, beste bi nabe gehitu zitzaizkion alboetan, nabe nagusia baino altuera txikiagoarekin. XVII. mendeko eraberritzean, ertzdun ganga, tenpluaren barrualde gehiena eta kanpoaldeko fatxada eta dorrea eraiki ziren.
1624an Juan Binies eskultoreak Santa Anaren, Ama Birjinaren eta haurtxoaren egurrezko irudia egin zuen. Eliza barruko San Joakinen eta aingeruaren margoa, Irunberriko Joanen estiloari jarraituz egin zen.
1960ko Frantziako Tourra
1960ko Frantziako Tourra Itzuli Handi honen 47. edizioa izan zen. 1960ko ekainak 26 eta uztailak 17 artean ospatu zen. 4173 kilometroko ibilbidea egin zen 21 etapatan banatuta, lehena bi sektoretan banatua egon zelarik.
128 txirrindularik parte hartu zuten 14 txirrindulariko 4 taldetan eta 8 txirrindulariko beste 9 taldetan banatuta. 81 izan ziren proba amaitu zutenak. Arlo honetan Italiako talde nazionala nabarmendu zen, Parisera bere txirrindulari guztiekin iritsi zena.
Seigarren etapan lau txirrindularik osatutako ihesaldi bat gertatu zen. Gastone Nencini, Roger Rivière, Jan Adriaensens eta Hans Junkermann izan ziren lau txirrindulari horiek, helmugan pelotoiari 14 minutu baino gehiago atera ziotelarik, eta Tourraren edizio honen garapena markatuko zuena, horietatik hiruk lehen lau postuetan amaitzea lortuko baitzuten. Ihesaldiko laugarren kidea zen Roger Rivièrek ez zuen proba amaitzea lortu, 14. etapan Col de Perjuret jaisten istripu ikusgarri bat jasan baitzuen, bere kirol karrera amaitutzat emango zuena bizkarrezurra haustean.
Lehen aldiz, trenbide bidez joan zen etapa baten helmugatik hurrengoaren hasiera punturaino. Uztailak 5ean izan zen, Bordele, 9. etapa amaitu zen tokia, eta Mont-de-Marsanen artean, non hurrengo egunean 10. etapa hasi zen.
Tourraren garaileak, Gastone Nencini, proba 37,210 kilometro orduko abiaduran bete zuen.
Parte-hartzaileak
A : Etapan zehar abandonatu zuen.
Kanpo estekak
Artikulu hau frantsesezko eta gaztelaniazko wikipedietatik itzulia dago.
Metanomeuta
Metanomeuta Yponomeutidae familiako tximeleta genero bat da. Bere espezie tipoa Metanomeuta fulvicrinis da.
Porter (Indiana)
Porter Indianako herri bat da. Porter konderrian kokatua dago. 2010ean 4,858 biztanle zituen, 16.06 kilometro koadrotan banatuta.
Bezměrov
Bezměrov Txekiar Errepublikako udalerri bat da. 520 biztanle ditu eta 7,25 kilometro koadroko azalera. Kroměřížko barrutian dago.
Historia
Udalerriaren lehen aipamen idatzia 1078 urtean egin zen.
Han Solo
Han Solo Star Wars film saga ospetsuko fikziozko pertsonaia bat da. Jatorrizko trilogiako pertsonaietako bat da, Harrison Fordek interpretatu zuena.
Pertsonaiaren istorioa
Inperioko indarrek kontrabandistarik bilatuenetariko bat izan aurretik, Han Solo garraio-ontzi bat pilotatzeaz arduratzen zen stormtrooper edo soldadu inperial bat zen. Bere bidaietako batean Chewbacca wookieea ezagutu zuen, esklabo bezala eramana zena. Hanek bizitza salbatu zion, eta hala Wookiee erraldoiak bere errespetua aurkezten dio eta Hanekin bizitza zor bat hartzen du. Une horretatik aurrera biak Inperio Galaktikoaren bizkar galaxia osoan zehar bidaiatzen duten kontrabandista bihurtzen dira.
Solo kapitaina
Han Solo Milurteko Belatza izeneko ontziko giza kapitaina da. Bere kontrabandozko entregetako batean, balio handiko kargamentu bat askatu behar izaten du guardia inperialek atxilotua izatea eragozteko. Honek Jabba Hutta gangsterrarekin diru zor handia sorrarazten dio.
Pilotu errebeldea
Luke Skywalker eta Obi-Wan Kenobi ezagutzen ditu Tatooine planetako taberna batean, hauek Alderaan planetara eramango zituen pilotu baten bila ari zirenean. Han kontratatzen dute bidaia hori egiteko, baina Alderaan planeta egon beharko litzatekeen tokira iristean, planeta suntsitua izan dela ikusten dute, eta bidaiatzen duten ontzia, Milurteko Belatza, Inperio Galaktikoaren arma zen Izar Hiltzaileak harrapatzen du. Han salbatzen dute Luke Skywalkerren arreba den Leia Organa printzesa eta salbu eramaten dute Yavin planetako base errebeldera.
Solo jenerala
Izar Hiltzailearen suntsipenean parte hartu ondoren, Aliantza Errebeldearekin bat egiten du eta Leiarekin ihes egiten du Hoth planetako base errebelde berritik. Karbonitan izoztua da Bespin planetara bere lagun zaharra zen Lando Calrissianen laguntzaren bila iritsi ondoren, honek traditzen duelarik Inperioak hiria suntsituko duenaren mehatxupean. Inperio Galaktikoak Boba Fett ordainsari bilatzaileari ematen dio, karbonitan izoztua eramaten duena Jabba Huttaren jauregira, prezioa jarri ziona pilotu errebeldearen buruari.
Verderonne
Biztanleria
2007an Verderonne udalerrian erroldatutako biztanleak 503 ziren. Familiak 190 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 71 seme-alabarik gabeko familiak ziren eta 83 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 251 etxebizitza zeuden, 191 familiaren etxebizitza nagusia ziren, 13 bigarren erresidentzia ziren eta 47 hutsik zeuden. 184 etxeak ziren eta 67 apartamentuak ziren. 191 etxebizitza nagusietatik 159 bere jabearen bizilekua ziren, 30 alokairuan okupaturik zeuden eta 2 doan lagata zeuden; 7 etxek gela bat zuten, 16 etxek bi zituzten, 11 etxek hiru zituzten, 44 etxek lau zituzten eta 113 etxek bost zituzten. 160 etxek euren parking plaza propioa zuten azpian. 62 etxetan ibilgailu bat zegoen eta 119 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 377 ziren, horien artean 276 aktiboak ziren eta 101 inaktiboak ziren. 276 pertsona aktiboetatik 254 lanean zeuden (142 gizon eta 112 emakume) eta 22 langabezian zeuden (8 gizon eta 14 emakume). 101 pertsona inaktiboetatik 31 erretiraturik zeuden, 39 ikasten zeuden eta 31 "bestelako inaktibo" gisa sailkaturik zeuden.
Diru sarrerak
2009an Verderonne udalerrian 218 unitate fiskal zeuden, 542,5 pertsonek osaturik. Pertsona bakoitzeko diru-sarrera fiskalaren mediana urteko 24.083 euro zen.
Ekonomia jarduerak
2007an zeuden 10 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 2 zerbitzu publikoetatik, 1 iturgina zen eta 1 higiezinen agentzia.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Medinilla (Ávila)
2009ko urtarrilaren 1eko erroldaren arabera 140 biztanle zituen.
Toni Morillas
Toni Morillas González, jaiotzaz María Antonia Morillas González (Torredonjimeno, Jaen, 1982) jaendar komunikologoa, politikaria eta feminista da, Emakumeen Institutuko zuzendaria, 2021eko maiatzetik.
Lan ibilbidea
2007an, Malagako Probintziako Diputazioko Aurrekontu Partizipatiboen Bulegoko aholkulari tekniko gisa hasi zuen bere karrera profesionala. Bulego horretan, Estatuko lehen esperientzia abian jarri eta zuzendu zuen, partaidetza-aurrekontuak sustatzeko udalez gaindiko erakunde batean, herritarrek udal-eremu publikoaren erabakietan zuzenean parte hartzeko tresna gisa. 2011ra arte egon zen postu horretan, Malagako Udaleko Ezker Batuko (EB) zinegotzi eta legegintzaldi horretako (2012-2015) Malagako Diputazio Probintzialeko diputatu bihurtu zenean.
2016. urtean, Coblogal-en zuzendariorde izendatu zuten Morillas. Coblogal gizarte-erakunde hori eremu publikoko berrikuntza parte-hartzaileko prozesuak diseinatzen, garatzen eta ebaluatzen espezializatuta dago, eta Garapen Iraunkorreko Helburuak (GJH) lortzera eta gizarte-sektore ahulenak demokratikoki barneratzera eta jabekuntzara bideratuta dago. Genero-ikuspegia duten herritarrek parte hartzeko proiektuak zuzendu ditu, genero-berdintasunari buruzko Garapen Jasangarriko 5. helburua: Genero ikuspegiaren (GJH) kokapen parte-hartzailea, landa-eremuko emakumeekin, eta berdintasuna sustatzeko hainbat ekimen, hala nola ikastetxeetan parte hartzeko eta eztabaidatzeko metodologiak erabiltzea.
2021eko maiatzaren 4an, Irene Montero Berdintasunerako ministroak Morillas Emakumeen Institutuko zuzendari izendatu zuen, Beatriz Gimeno aktibistaren ordez. Erakunde horren ordezkari gisa, Berdintasunerako Plan Estrategikoari eta sexu- eta ugalketa-osasunari eta haurdunaldia borondatez eteteari buruzko Legearen erreforman parte hartu du.
2021eko irailean, Menéndez Pelayo Nazioarteko Unibertsitateko (UIMP) udako ikastaroen barruan, Hacia una radicalización feminista de la democracia/Demokraziaren erradikalizazio feministarantz izeneko mintegia zuzendu zuen. Bilera akademiko hori feminismoak une horretan zituen erronkak aztertzen saiatu zen, unibertsitateko eztabaidaren eta politika publikoen formulazioaren arteko loturan sakonduta.
Dead Set
Dead Set (euskaraz Heriotz Eszenatokia) Erresuma Batuko beldurrezko telesail bat da. Charlie Brooker ekoizleak sortu zuen. 2008ko urriaren 27tik urriaren 31ra E4 katean aireratu zen eta 5 atalez osatua zegoen. Jaime Winstone, Andy Nyman, Kevin Eldon, Adam Deacon, Davina McCall, Warren Brown, Riz Ahmed, Beth Cordingly eta Kathleen McDermott aktoreek antzeztu zuten.
Argumentua
Anai Nagusia saioan oinarritua dago, baina honakoan partaideak zonbiak dira eta Ingalaterrako Surrey konderriko Virginia Water base militarrean girotua dago.
Urriaren 28
Urriaren 28a gregoriotar egutegiaren urteko hirurehun eta batgarren eguna da, 302.a bisurteetan. 64 egun falta dira urtea amaitzeko.
La Horde
Argumentua
Gau batez, Parisko iparraldeko auzune bateko eraikin batean, polizia ustelez osatutako talde batek bere kideetako bat hiltzeraino torturatu duen gangster batez mendakatzeko asmoz haren ezkutalekua setiatu dute. Ustekabean, polizien eta gangsterren arteko borroka latzaren erdian, guztiei erasoko dieten eta odol egarriz dauden zonbi tropel bat sartuko da. Ondorioz, handik bizirik ateratzeko asmoz, lehendik hiltzeraino gorrotatzen ziren polizia eta gangsterrak elkartu eta zonbiei aurre egin beharko diete.
Urriaren 28
Kanpo estekak
Urriaren 27 | Urteko egutegi | Urriaren 29
Andia dorrea (Tolosa)
Andia dorrea Gipuzkoako Tolosa udalerrian dagoen eraikin bat da, antzina dorretxea izana. Tolosako Alde Zaharrean dago, Kale Nagusiko 17. zenbakian.
Hiriko oinetxe nabarmenetariko bat da. Etxe honi buruzko dokumentazioa XV. mendekoa da. Gaur egungo eraikinean Erdi Aroko jatorrizko dorretxearen armarria, bi gargola eta zimenduak bakarrik geratzen dira.
Udalaren batzar gela izan zen urte luzez. XV. mendean Gipuzkoako historian garrantzi handia izan zuen Domenjon Gonzalez de Andia (ezizenez, Gipuzkoako Erregia) han bizi izan zen, hortik datorkio izena etxeari. Gonzalez de Andiak, Gipuzkoako Batzar Orokorren eskribaua zela, bandoen arteko gatazkekin bukatu zuen, Gipuzkoako Ermandadea (egungo foru-egitura politikoaren oinarria) indartuz. 1503an etxeak su hartu zuen eta bere semeak berreraiki zuen.
NGC 6481
NGC 6481 galaxia bat da, Ophiuchus konstelazioan. Christian Heinrich Friedrich Petersek aurkitu zuen n.
Txipiroi arrunt
Txipiroi arrunta (Loligo vulgaris), handia denean begihandia deitua, Ipar Itsasotik Afrika mendebaldea arte bizi den txipiroi mota da, Euskal Herriko kostan ohikoena. Ur azaletik 500 metroko sakonera arte bizi da. Sukaldaritzan oso aintzat hartua da eta euskal sukaldaritzan oso erabilia, batez ere Txipiroiak tintan eta Txipiroiak Lohizuneko eran prestatzeko.
Ezaugarriak
Mantua 40 cm luze izan daiteke.
Bentosaz estalitako hamar garro ditu, horietako bi luzeagoak. Arrosa garden kolorekoak dira, lerro edo zain arrosa ilun edo moreekin.
Azpiespezieak
Taxoi honek bi azpi-espezie izan ditzake:
Jauregi etxea (Bergara)
Jauregi etxea Gipuzkoako Bergara udalerrian dagoen pizkundetar eta gotiko estiloko jauregi bat da. Hain zuzen ere, Bergarako Alde Zaharran kokatua dago, Plaza Nagusian eta Bergarako Errege Mintegia, Ondartza dorrea eta Moiua Barrena jauregiaren alboan. Gipuzkoako kultura ondasuna izendatua dago.